**Ministru kabineta noteikumu projekta „Grozījumi Ministru kabineta 2012.gada 27.marta noteikumos Nr.217„Noteikumi par siltumnīcefekta gāzu emisijas vienību inventarizācijas nacionālo sistēmu sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ir nepieciešams veikt grozījumus 2012.gada 27.martaMinistru Kabineta noteikumos Nr.217 „Noteikumi par siltumnīcefekta gāzu emisijas vienību inventarizācijas nacionālo sistēmu” bet, tā kā noteikumu projektā nepieciešamie grozījumi ir vairāk kā 50%, tad šie noteikumi ir uzskatāmi kā jauni noteikumi “Noteikumi par siltumnīcefekta gāzu inventarizācijas un prognožu sagatavošanas nacionālo sistēmu”, kas izstrādāti pēc Vides aizsardzības un reģionālās attīstības ministrijas (turpmāk – VARAM) iniciatīvas, lai:   * iekļautu jaunākās pārraudzības un ziņošanas prasības, kas pieņemtas ANO Vispārējās konvencijas par klimata pārmaiņām (turpmāk – Klimata konvencija), Kioto protokola un Eiropas Savienības tiesību aktu un Vides monitoringa programmas 2015.-2020.gadam, tai skaitā Gaisa un klimata pārmaiņu monitoringa programmas, kura izstrādāta pamatojoties uz Vides politikas pamatnostādnēm 2014.-2020.gadam ietvaros; * papildinātu ikgadējās siltumnīcefekta gāzu inventarizācijas sagatavošanas institucionālo (nacionālo) sistēmu ar atbildīgām institūcijām, kas iesniedz darbības datus (piemēram, Valsts meža dienestu, Valsts dzelzceļa administrāciju, Lauksaimniecības datu centru, Lauku atbalsta dienestu, u.c.) un aprēķina emisijas; * noteiktu siltumnīcefekta gāzu prognožu sagatavošanas institucionālo (nacionālo) sistēmu; * iekļautu un noteiktu ziņošanas un uzskaites kārtību par siltumnīcefekta gāzu emisiju un piesaisti no zemes izmantošanas, zemes izmantošanas maiņas un mežsaimniecības darbībām, kā arī aramzemes un ganību apsaimniekošanas sistēmām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas, pastāvošais tiesiskais regulējums, tā būtība un nepilnības  Šobrīd esošie 2012.gada 27.marta Ministru Kabineta noteikumi Nr.217 „Noteikumi par siltumnīcefekta gāzu emisijas vienību inventarizācijas nacionālo sistēmu” nav atjaunināti atbilstoši jaunākajām pārraudzības un ziņošanas prasībām, kas pieņemtas ANO Vispārējās konvencijas par klimata pārmaiņām (turpmāk – Klimata konvencija), Kioto protokola un Eiropas Savienības tiesību aktu un Vides monitoringa programmas 2015.-2020.gadam, tai skaitā Gaisa un klimata pārmaiņu monitoringa programma, kura izstrādāta pamatojoties uz Vides politikas pamatnostādnēm 2014.-2020.gadam ietvaros. Līdz ar to, lai nodrošinātu, ka ikgadējā siltumnīcefekta gāzu inventarizācija un ziņojumi par politikām, pasākumiem un prognozēm tiek sagatavoti balstoties uz jaunākajiem starptautiski un nacionāli pieņemtajiem tiesību aktiem, ir ticami, konsekventi, pārredzami, salīdzināmi un sagatavoti savlaicīgos termiņos šajos noteikumos nepieciešams veikt vairākus saturiskus grozījumus.  MK noteikumu projekts izstrādāts ar mērķi:  -) paplašināt esošo ikgadējās siltumnīcefekta gāzu inventarizācijas institucionālo (nacionālo) sistēmu ar atbildīgām institūcijām, kas iesniedz darbības datus, tas ir Valsts meža dienestu, Valsts dzelzceļa administrāciju, Lauksaimniecības datu centru, Lauku atbalsta dienestu, Valsts sabiedrība ar ierobežotu atbildību “Zemkopības Ministrijas nekustamie īpašum”, Akciju sabiedrība “Latvijas valsts meži”, Latvijas kūdras asociācija u.c. un aprēķina emisijas, tas ir, Fizikālo enerģētikas institūtu, kas aprēķinās emisijas no transporta;  -) noteikt siltumnīcefekta gāzu prognožu sagatavošanas nacionālo sistēmu, tas ir atbildīgās institūcijas gan par darbības datu iesniegšanu (Ekonomikas ministrija, Zemkopības ministrija, Satiksmes ministrija), gan siltumnīcefekta gāzu aprēķiniem (Latvijas Vides, ģeoloģijas un meteoroloģijas centrs, Fizikālās enerģētikas institūts, Latvijas Valsts mežzinātnes institūts "Silava", Latvijas Lauksaimniecības universitāte), gan nacionālās sistēmas koordinēšanu - Vides aizsardzības un reģionālās attīstības ministriju;  -) papildināt ikgadējās siltumnīcefekta gāzu inventarizācijas un nosakot no jauna siltumnīcefekta gāzu prognožu sagatavošanas kvalitātes kontroles un kvalitātes nodrošināšanas procedūras, tai skaitā arī dalību starptautiskajā pārbaužu procesā - koordinējot un sniedzot atbildes uz starptautisko auditoru jautājumiem.  -) papildināt jau esošo ziņošanas un uzraudzības kārtību ikgadējais siltumnīcefekta gāzu inventarizācijai;  -) noteikt ziņošanas un uzraudzības kārtību siltumnīcefekta gāzu prognožu sagatavošanai, tai skaitā uzraudzības komitejai plānotās darbības. |
| 3. | Projekta izstrādē iesaistītās institūcijas | MK noteikumu projekta izstrādē tika iesaistītas šādas institūcijas:  Valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs, Fizikālās enerģētikas institūts, Valsts dzelzceļa administrācija, Latvijas valsts mežzinātnes institūts "Silava", Latvijas Lauksaimniecības universitāte.  MK noteikumu projekta izstrādē netika organizēta darba grupa. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu tiesiskais regulējums ietekmē vai var ietekmēt:  -) ikgadējās siltumnīcefekta gāzu inventarizācijas sagatavošanā iesaistītās institūcijas;  -) siltumnīcefekta gāzu prognožu sagatavošanā iesaistītās institūcijas;  -) komersantus, kuriem jāiesniedz informācija par saražotā cementa klinkera sastāvu, oglekļa saturu izmantotajā čugunā, čuguna lūžņos un saražotajā neapstrādātajā tēraudā; oglekļa elektrodu patēriņu elektrokrāsnīs, dabasgāzes importēšanu, transportēšanu un uzglabāšanu, notekūdeņu dūņu gāzi. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekta tiesiskā regulējuma ietekme uz administratīvo slogu netiek plānota, jo pēc būtības šāda kārtība jau tiek īstenota.  Visa informācija, kas nepieciešama ikgadējai siltumnīcefekta gāzu inventarizācijas sagatavošanai MK noteikumu projekta noteiktajās institūcijās tiek apkopota, līdz ar to papildus līdzekļi nebūs vajadzīgi.  Darbības dati, kas nepieciešami siltumnīcefekta gāzu prognožu sagatavošanai ir nozaru ministriju atbildībā, jo tās ir atbildīgas par savas nozares politikas izstrādi arī ilgtermiņā, līdz ar to papildus administratīvais slogs nav paredzams.  *MK noteikumu projekta ietekme uz Nacionālā attīstības plāna rādītājiem, mikro vai makro līmenī*:  Tas nodrošinās Latvijas Nacionālā attīstības plāna 2014.-2020.gadam mērķa [120] un [199] izpildi. |
| 3. | Administratīvo izmaksu monetārs novērtējums | Šobrīd netiek paredzēta MK noteikumu projektā iekļauto nosacījumu ietekme uz administratīvajām izmaksām (naudas izteiksmē). |
| 4. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | Nav |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | MK noteikumu projekts sagatavots, ievērojot šādu Eiropas Savienības tiesību aktus:   * 2013. gada 21. maija Eiropas Parlamenta un Padomes Lēmums Nr. 529/2013/ES par uzskaites noteikumiem attiecībā uz siltumnīcefekta gāzu emisijām un piesaisti, kas rodas darbībās, kuras saistītas ar zemes izmantošanu, zemes izmantošanas maiņu un mežsaimniecību, un par informāciju par rīcību, kas saistīta ar šīm darbībām. |
| 2. | Citas starptautiskās saistības | ANO Vispārējās konvencijas par klimata pārmaiņām un Kioto Protokola Līgumslēdzēju pušu konferencēs un pieņemtie lēmumi: 24/CP.19, 13/CMP, 19/CMP.1, 2/CMP.8, 2/CMP.7, 2/CP.17, 19/CP.18. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | |
| Attiecīgā Eiropas Savienības tiesību akta datums, numurs un nosaukums | **2013. gada 21. maija Eiropas Parlamenta un Padomes Lēmums Nr. 529/2013/ES par uzskaites noteikumiem attiecībā uz siltumnīcefekta gāzu emisijām un piesaisti, kas rodas darbībās, kuras saistītas ar zemes izmantošanu, zemes izmantošanas maiņu un mežsaimniecību, un par informāciju par rīcību, kas saistīta ar šīm darbībām.** | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 10.pants | MK noteikumu projektā V., sadaļas.40.1.6., 41.punktā. |  |  |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | |
| MK noteikumu projekta I., II.,II, IV., V., VI sadaļas. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par MK noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļa vietnē. |
| 2. | Sabiedrības līdzdalība projekta izstrādē | MK noteikumu projekts publicēts Vides aizsardzības un reģionālās attīstības tīmekļa vietnē 2017.gada 16. janvārī. |
| 3. | Sabiedrības līdzdalības rezultāti | Anotācijas sadaļa tiks papildināta pēc sabiedrības pārstāvju viedokļu un komentāru saņemšanas. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Siltumnīcefekta gāzu inventarizācijas un prognožu sagatavošanā iesaistītās institūcijas. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas.  MK noteikumu projekta izpildē iesaistītās institūcijas iekļautos pasākumus nodrošinās piešķirto valsts budžeta līdzekļu ietvaros. |
| 3. | Cita informācija | Nav |

Iesniedzējs:

vides aizsardzības un

reģionālās attīstības ministrs K. Gerhards

Vīza:

valsts sekretārs R. Muciņš

16.01.2017 15:56

A.Gancone, 67026495

Agita.Gancone@varam.gov.lv

K.Zommere-Rotčenkova, 67026508

Kristine.Zommere-Rotcenkova@varam.gov.lv